מפרץ ניו יורק

מפרץ ניו יורק (באנגלית: New York Bay) הוא גוף המים הגדול שמושפע מהגאות והשפל ב"שפך הנמל של ניו יורק-ניו ג'רזי"(אנ') (מספרים 5 ו-6 במפה משמאל), שבו נהר ההדסון, נהר רריטן(אנ') ומיצר ארתור קיל(אנ') מתנקזים לאוקיינוס האטלנטי, בין סנדי הוק(אנ') ניו ג'רזי, לבריזי פוינט(אנ'), ניו יורק שבקצה המערבי של חצי האי רוקאווי(אנ'). דרך אחרת לתאר את המפרץ היא: "זרוע של האוקיינוס האטלנטי בשפך נהר ההדסון, בדרום-מזרח מדינת ניו יורק, וצפון מזרח ניו ג'רזי, המוקף בחופי צפון-מזרח ניו ג'רזי, מזרח סטטן איילנד, דרום מנהטן ומערב לונג איילנד (ברוקלין), ונפתח לכיוון דרום מזרח אל האוקיינוס האטלנטי, בין בריזי פוינט, ניו יורק במזרח, לסנדי הוק, ניו ג'רזי במערב". מפרץ ניו יורק מחולק בדרך כלל לשני מרכיבים עיקריים, המחוברים ביניהם על ידי מֵיְּצׇר ("Nerrow" - ראו להלן): מפרץ ניו יורק העליון ומפרץ ניו יורק התחתון. המונח נמל ניו יורק, מתייחס בדרך כלל למפרץ ניו יורק העליון, ולנמל ניו יורק וניו ג'רזי(אנ') שמסביבו, אך לפעמים הוא נחשב כמילה נרדפת למפרץ ניו יורק. ערך מורחב – מפרץ ניו יורק העליון מפרץ ניו יורק העליון כולל מספר איים: אי החירות, שעליו ניצב פסל החירות; אליס איילנד הסמוך הידוע כתחנת הגירה לשעבר; גברנרז איילנד, שהוא בסיס צבאי לשעבר, וכיום פארק ואתר היסטורי; ורובינס ריף לייט(אנ') - מגדלור. נמל ניו יורק (במפרץ העליון) הוא נמל עמוק ומוגן, המסוגל להכיל את הספינות הגדולות ביותר. טווח הגאות והשפל של המפרץ קטן מאוד, והוא אינו קופא בחורף. המֵיְּצׇר שאורכו כ-4.8 ק"מ ורוחבו כ-1.6 ק"מ, מפריד בין סטטן איילנד לברוקלין. גשר וראזאנו נרוז משתרע מעל המיצר, בין פורט וואדסוורת' במערב (בסטטן איילנד) לפורט המילטון במזרח (בברוקלין). המפרץ העליון (מס' 5 במפה העליונה) הוא בקוטר של כ-8.8 ק"מ, מחובר למפרץ ניוארק (מס' 4 במפה העליונה) שממערב לו על ידי "קיל ואן קול"(אנ'), ול"לונג איילנד סאונד"(אנ') על ידי האיסט ריבר. מבחינה היסטורית, זהו אחד הנמלים העמוסים ביותר בעולם, עם מתקני נמל בכל החופים. מעבורות חוצות את המפרץ מסטטן איילנד למנהטן. ערך מורחב – מפרץ ניו יורק התחתון מפרץ ניו יורק התחתון כולל את האי הופמן(אנ') ואת האי סווינבורן(אנ') הסמוך. שניהם איים מלאכותיים הסגורים לציבור. החל מסוף המאה ה-19 ובתחילת המאה ה-20, שני האיים שימשו כתחנת הסגר, ושיכון למהגרים שנמצאו נושאים מחלות מידבקות לכשנחתו באליס איילנד. בתחילת מלחמת העולם השנייה השתמש צי הסוחר המריני(אנ') של ארצות הברית בשני האיים כתחנת אימונים (שפעלה כבר החל מ-1938). בקתות ה-קְווֹנסֶט(אנ') המעוגלות שנבנו בתקופה ההיא, עדיין עומדות באי סווינבורן. המפרץ התחתון גדול יותר, וכולל את מפרץ רריטאן במערב, ומפרץ גְרֵיבְסֶנְד(אנ') בצפון מזרח, מצטרף למפרץ ניוארק על ידי ארתור קיל(אנ'). מפרץ ג'מייקה(אנ') (מס' 7 במפה העליונה) הוא הרחבה מזרחית של המפרץ התחתון. קטעים מקו החוף של המפרץ התחתון הם חלק מאזור הבילוי הלאומי Gateway(אנ'). הגנת המפרץ העליון ונמל ניו יורק הייתה במסגרת פיקוד חיל התותחנים של צבא ארצות הברית. ההגנה התבססה לאורך כל ההיסטוריה של ארצות הברית על מספר מצודות חוף, שמטרתן הייתה להגן באש מפני פלישה למפרץ ניו יורק. קו הגנה ראשון, היה באמצעות מצודות ששלטו באש על מיצר הנארוז שהיווה את הכניסה לנמל ניו יורק. המצודה פורט וודסוורת', מוקמה בסטטן איילנד מתחת לגשר וארזאנו נרוז דהיום, ושלטה באש תותחים לכיוון מזרח ודרום (ובעת הצורך גם לכיוון צפון אל תוך המפרץ העליון). מצודות פורט המילטון ופורט לה פאייט מוקמו בצד המזרחי של המיצר (בברוקלין) ושלטו באש לכיוון מערב ודרום (ולעת הצורך - כנ"ל לכיוון המפרץ העליון). מצודת פורט טילדן שעל השרטון הדרומי של מפרץ ג'מאייקה שלטה באש מערבה, על הכניסה למפרץ התחתון ודרומה ומזרחה על כל כלי שיט שיתקרב למפרץ. מצודת פורט האנקוק שבקצהו הצפוני של סנדי הוק שלטה באש מזרחה על הכניסה למפרץ התחתון ועל כלי שיט במסע התקרבות למפרץ, וצפונה לתוך המפרץ לרבות על מיצר הנארוז. כל המצודות הללו צוידו בתותחים ארוכי וקצרי טווח, שסגרו באש תותחים כל אפשרות חדירה למפרץ (להמחשה, לוו את הקריאה במבט על המפה משמאל). במהלך מלחמת העולם השנייה, שני האיים שבמפרץ התחתון: הופמן ו-סווינבורן, שימשו כמעגן לרשתות נגד צוללות, שגִדרו את מפרץ ניו יורק מהאוקיינוס האטלנטי, כדי להרחיק את צוללות האויב. במהלך המאה ה-20, ובמיוחד החל משנת 1950, עם התפתחותם של כלי הטיס והצוללות, פחתה חשיבותם של המצודות, וההגנה התבססה על אמצעים מודרניים. כל המצודות, למעט מחנה פורט המילטון (שהוא מחנה צבאי פעיל) ופורט לה פאייט שאינו קיים היום, פתוחים לביקורי הקהל הרחב. להתמצאות כללית במפה, עקב השימוש בשמות שאינם מפורסמים דיים, ראו המפה בקישור שבסוף הביאור: נהר רריטן(אנ') מצוין בשמו בצבע אדום במפה, מיצר ארתור קיל הוא גוף המים הצר בין סטטן איילנד לניו ג'רזי, בריזי פוינט מסומן בשמו בקצה המזרחי של הכניסה למפרץ, וסנדי הוק הוא לשון היבשה שבקצהו הצפוני מצודת פורט האנקוק. למפה הקליקו כאן. לצפייה ב"קיל ואן קול" ומפרץ ניוארק שתחילתו ממערב לו, ראו כאן. לצפייה בחיבור של האיסט ריבר ללונג איילנד סאונד ראו כאן. לונג איילנד סאונד הוא גוף המים הגדול שבהמשך האיסט ריבר ומצפון לאי לונג איילנד וברוקלין. לצפייה במיקום האיים הללו ראו כאן. מפה זו יכולה לשמש כאמצעי התמצאות נוסף אודות מרכיבי המפרץ השונים. מדובר בצי ספינות סוחר אמריקאי, עם פוטנציאל קריאה ל"מילואים", כדי לסייע לכוחות המזוינים של ארצות הברית באספקת ציוד ונשק בעת מלחמה או קרבות. סימוכין ראו כאן. האתרים שמשויכים לאזור הבילוי הלאומי צבועים בירוק ובלבן במפה כאן. פורט לה פאייט הוקם על אי קטנטן שהורכב משונית אלמוגים בסמוך לפורט המילטון, ונשאר כמצודת אי. עם בניית גשר וארזאנו נארוז, מבני המצודה נהרסו, ועליהם נבנה העמוד המזרחי של הגשר. סימוכין ראו הערת השוליים Past and Present: Fort Lafayette. It is in May 1624 that the "Nieu Nederlandt", a ship chartered by the West India Company, arrived in sight of Manhattan Island. The vessel carried about thirty Belgian families: most of them were Walloons accompanied by a few Flemings., New York and Its Origin - Legend & Reality, The New York Foundation. March 7, 2021. New York Bay, Encyclopedia.com New York Bay, Fact Monster New York Bay Facts, Soft Schools. Com Cholera in New York Bay - (Chapter) Dr. Jenkins, Outbrake of Cholera and Quarantine at New York Harbor 1892 - from Harpers Weekly Journal of Civilization, September 17, 1892 William C. Gaines, Coast Artillery Organizational History, 1917-1950 - Part I, Coast Artillery Regiments 1-196, The Coast Defense Journal, Volume 23, pp. 6-8, 25-27 Past and Present: Fort Lafayette, Brownstoner Kenneth T. Jackson. 1995. The Encyclopedia of New York City. The New-York Historical Society; Yale University Press; 1995. p. 149 Wade, Arthur P. (2011). Artillerists and Engineers: The Beginnings of American Seacoast Fortifications 1794-1815. Mclean, Virginia: CDSG Press Fort Tilden, Gateway - National Recreation Area NY, NJ Fort Wadsworth, Gateway - National Recreation Area NY, NJ Fort Hancock ...., Gateway - National Recreation Area NY, NJ